Dende va más de tres meses, mediu González y González y mediu Ta pa Ponga tuvo ensin conexón a internet, gracies al anterior proveedor France Telecom (Orange), que me dexó ensin conexón y foi incapaz de solucionalo. El casu ye que (depués de denunciar y muncha paciencia) ya tengo conexón con telefónica dende fai unos díes pero coincidió con que marchaba de vacaciones y agora toi intentando poneme al día, borrando spam y demás. Amás tengo que cacharrear col router pa poder tar complentamente operativu... pero polo menos yá tengo porno :-p
#000001
Quiero disculpame a los que nun fui a retrucar esti tiempu y especialmente a los compañeros de proyeutos que tuve que dexar de lláu, especialmente los blogs, Softastur y Uiquipedia...
#000002
Veríeis que nel Les Noticies d’esti vienres, col envís de la celebración del Día de la Santina, el periódicu aconceyó a cabezaleros del Bloque, UNA y Pas pa falar d’asturianismu, de les sos perspectives. Al tiempu, nun editorial faen un analís de la situación política asturianista que, en cierta manera, apunta lo que ye un evidente problema pal desenvolvimientu d’una opción política que tien que facer por amosase como dalgo creíble y atractivu. Nesti puntu, alcordéme d’esti puntu d’embaxu, que pa quien nun lo sepa ye’l llingüista George Lakoff. Esti puntu ye dalgo asina como la madre del corderu de la propaganda d’Obama, y tien a ZP como ún de los sos fans más fans.
#000003
El PSOE vio les similitúes cola situación española de secute. Fundación Faes, nueves universidaes privaes, apoyu a los escritores, ensayistes, intelecutales más o menos afines... contribúin a texer esa nueva clase dirixente, mientres s’apela a valores ampliamente espardíos y asumíos pola población pa facilitar que s’identifique col PP (Apoyo a las víctimas, sí a la vida, defensa del idioma español, de la familia...).
#000006
Estes elleiciones americanes tan prestándome pola vida. Al furacán Obama xunimos agora a la vice del candidatu republicanu, que ye toa un personaxe. Nun ye namás que seya ex miss de concursu y gobernadora reaccionaria a la que se-y queda preñada la fía adolescente (¿sabrá la rapacina lo que ye un condón?, ye que, además, la señora Sarah Palin simpatizó col nacionalismu d’Alaska.
#000010
Nun tuvo afiliada al Alaskan Independence Party, namás tuvo rexistrada y participó nun congresu en 1994, pero sí que paez que so home yera un activu afiliáu. Hai dellos videos pel youtube nos que se fala de la so participación nel AIP.
#000011